Kto je to dobrovoľník?
- Dobrovoľník je osoba, ktorá je ochotná investovať svoj čas, skúsenosti, zručnosti, vedomosti a schopnosti organizácii za dohodnutých podmienok a za svoju prácu a činnosť nie je finančne odmenená formou platu.
- Práca dobrovoľníka je o dobrom pocite z toho, že ste niekomu pomohli, že ste aktívny vo svojej komunite, ale je to aj o získaní nových pohľadov na svet, rozšírení Vašich pracovných skúseností ale aj o zvýšení Vašich kariérnych možností.
- V materských centrách najčastejšie pracujú ako dobrovoľníčky samotné mamičky, ktoré si striedajú služby v herni pre deti, vymýšľajú a organizujú aktivity pre deti a rodičov, prípadne organizujú a lektorujú kurzy pre iné mamičky.
Koho hľadáme
MC RYBKA hľadá dobrovoľníkov, ktorých služba spočíva v nasledovných činnostiach:
- oboznámiť s bezpečnosťou práce v MC Rybka
- oboznámi sa zo zákonom o ochrane osobných údajov
- chodiť do MC Rybka pravidelne podľa dohodnutého časového harmonogramu
- správať sa milo k ostatným mamičkám a deťom v MC Rybka
- byť nápomocný členom a návštevníkom MC Rybka
- dodržiavať interné pokyny MC Rybka
Práva dobrovoľníka v MC RYBKA:
- aby typ dobrovoľníckej práce a čas kedy ju má vykonávať boli v súlade s jeho požiadavkami uvedenými v dotazníku a pri osobnom pohovore
- na príjemnú a priateľskú pracovnú atmosféru
- na zmenu služby s iným dobrovoľníkom, pokiaľ to neohrozí pravidelný chod MC Rybka
- na dodržiavanie jeho osobnej slobody
- na odmenu podľa dopredu dohodnutých pravidiel
- zúčastňovaní sa iných aktivít MC Rybka, podľa dopredu dohodnutých pravidiel
- aby jeho deťom bol umožnený vstup počas dobrovoľníckej práce do MC Rybka zadarmo
- aby počas dobrovoľníckej práce mohol dodržiavať pitný režim (kávu a čaj má v čase dobrovoľníctva v MC Rybka zadarmo)
Ohodnotenie dobrovoľníkov:
- Mamičky/oteckovia/členovia/nečlenovia MC Rybka majú počas vykonávania dobrovoľníctva vstup do herne pre ich deti voľný a tiež majú zabezpečený pitný režim.
- Po dohode s predsedom/podpredsedom MC Rybka im bude znížené "vstupné" a "kurzovné" na špecifické prednášky a kurzy.
- Ostatní dobrovoľníci (bezdetní) majú zabezpečený pitný režim a znížené "vstupné" a "kurzovné" na špecifické prednášky a kurzy.